JUMALAN JUOKSUTYTÖT
Hei, rakas katsoja. Iloitsen siitä että olet liittynyt seuraamme.
Vieraanamme on kiinnostava Jumalan juoksutyttö - Mariana Thaling.
Tervetuloa ohjelmaamme.
Hei - ja kiitos kutsustanne.
Minua saa kyllä sinutellakin!
Halusin tervehtiä kaikkia täällä.
Hienoa, että olet tässä kanssamme.
Ajattelinkin, että siitä kuuluu kunnia Jumalalle!
Joskus et arvannut vielä tulevan päivän, jolloin voit -
Jumalan lapsena antaa Hänelle kunnian.
Olet kokenut elämässäsi paljon.
Voisitko vähän kertoa itsestäsi.
Teen sen mielelläni Jumalan nimen kunniaksi, sekä -
Jeesuksen, joka on minun Herrani ja pelastajani.
Hänelle kiitos, että olen elossa.
21 vuotta sitten olin täysin epätoivoinen ja vailla elämänhalua.
Oli itsemurha-ajatuksia, riippuvuus alkoholista ja tupakasta, sekä -
kaksi avioeroa, joista ensimmäinen miehestä joka toi minut Viroon.
Vuodet katosivat ja ajattelin, ettei enää ollut mieltä elää.
Kaikki oli kokeiltu ja maistettu, kuuluisuus ja rikkaus.
Kaikki oli nyt loppu ja itsemurha-ajatukset mielessä.
Nyt jälkikäteen voin sanoa, että -
myös eläessäni sekasorrossa ja pimeydessä ilman Jumalaa,-
tiedän Jumalan olleen kanssani ja varjelleen minua.
Se on suorastaan ihme!
Mutta 9. kesäkuuta 21 vuotta sitten, oli siunattu päivä.
Kannoin suurta syntikuormaa, mutten vielä ymmärtänyt sitä.
Elin onnetonta elämää, jossa -
oli sairautta ja riippuvuuksia.
Mutta sen päivän aamuna tunsin, kuinka Jumala rakastaa minua.
Hän on antanut ainoan Poikansa,-
jottei yksikään, joka Häneen uskoo, hukkuisi - vaan pelastuisi.
Ymmärsin etsineeni tätä rakkautta 45 vuotta, mutten ollut löytänyt.
Saisin suurta rakkautta itse, ja saisin antaa myös vastarakkautta.
Sinä aamuna kuulin Jeesuksesta.
Tämä tapahtui juostessani Hänen armon valtaistuimensa eteen.
Olin valtavassa synnintunnossa ja kannoin syntikuormani siihen.
En pyytänyt mitään - en terveyttä, en puolisoa takaisin,-
en vapautusta alkoholista...
Halusin täydestä sydämestäni pyytää kaikkia syntejäni anteeksi.
Ja ihme tapahtui!
Jumala tutkii sydämet, antaen yli rukouksiemme.
Hän antoi anteeksi julistaen minut syyttömäksi.
Samassa hetkessä Hän vapautti minut alkoholista ja sairauksista.
Joten kunnia Jumalalle - ja vain Hänelle!
Se on suurin iloni!
Lähestymme Joulun aikaa. Ja me juhlimme Joulua siksi, että -
Jeesus syntyi maailmaan ihmiseksi.
Hän on maailman Valo, Pelastaja ja Vapahtaja.
Valitettavasti Joulu nykyään on, mitä on.
Usein jopa unohdetaan, miksi Joulua oikeasti vietetään.
Kuten äsken kerroitkin omasta pelastumisestasi,-
tuli Jeesus elämääsi todellisena pelastajana ja vapahtajana.
Se on ihmeellistä!
Niin on. Ja 21 vuodessa olen rakastunut Häneen yhä enemmän!
Mutta jos en ole valpas, voi tulla hetkiä jolloin -
epäilys pyrkii ottamaan jalansijaa.
Myös ympärillä vallitseva negatiivisuus voi vaikuttaa.
Kun silloin keskittyen polvistun ja etsin Häntä koko sydämestäni,-
on Hän niin todellinen. Hän kietoo minut syleilyynsä ja lohduttaa.
Mutta Joulusta sinänsä haluaisin sanoa pari asiaa.
Olen kotoisin Puolasta ja taustaltani katolinen.
Jo lapsuudesta tiesin Jeesuksesta.
Tiesin, että on Joulu ja pieni lapsi syntyy....
Kävimme kirkossa, ja tällaiset tiedot minulla oli.
Pienen lapsen tiesin syntyvän tähän maailmaan, mutten tiennyt - miksi.
Enkä tiennyt, miten se liittyi minuun.
Uskoin Jumalan olemassa oloon,-
ja siihen, että lapsi on Jumalan poika.
Muuta en tiennyt, sillä perheellämme ei ollut Raamattua.
Valitettavasti 45 vuoden ajan, rukoilin vain Isä Meidän rukousta.
Mutta uskon Jumalan nähneen etsivän sydämeni.
Odottaminen ja etsiminen on istutettu sisimpäämme.
Jumala näki janoni ja nälkäni.
Kuten Raamatussa sanotaan, että -
kun aika täyttyi, Jumala lähetti maailmaan oman poikansa.
Samalla tavalla kävi minulle. Kun Jumalan aika täyttyi,-
lähetti Hän syntiseen sydämeeni oman Poikansa, Pyhän Hengen kautta.
Hän puhdisti ja muutti sydämeni tehdäkseen siitä omansa.
Hän syntyi minun sydämeeni.
Paavalin sanoin: "Nyt en elä enää minä, vaan Jeesus Kristus minussa."
Kiitos Jeesukselle tästä! Hän on kaikki kaikessa. Aamen.
Jumala on Vapahtaja, Pelastaja ja Uudistaja.
Kerroit, että olit tuohon aikaan kokenut avioeron jo kahdesti.
Olit menettänyt perheen ja suhteet olivat särkyneet.
Virossa on paljon haavoittuneita ihmisiä ja rikkinäisiä perheitä.
Tekin yrititte parantaa välejänne ennen Jumalan puoleen kääntymistä.
Mitä sanoisit samojen ongelmien kanssa painiville katsojille?
Mikä teitä auttoi? Ja miten tarina jatkuu?
Jumalan armosta rakastan Jeesusta ja avioliittonikin on eheytynyt.
Avioliitossa tulee olla oikea perusta ja hyvät päämäärät.
Avioliitto ei ole vain ottamista,-
vaan rakkauden antamista myös toiselle.
Jos tätä perustaa ei ole,-
voi se johtaa vain vikojen etsimiseen toisesta ja - eroon.
Tästä huolimatta, on avioliitto Jumalalle erittäin arvokas.
Ihmisten sisimpään on ohjelmoitu riippuvuus Jumalasta ja Luojasta.
Hän on Raamatun mukaan luonut meidät omaksi kuvakseen.
Tiesimme Jumalan kaikkivoipaisuuden mutta riitelimme silti.
Alussa meillä meni hyvin - oli rahaa ja kuuluisuutta.
Mahdollisuudet Neuvostoliiton aikaan olivat toki rajallisemmat.
Mutta jos oli rahaa, oli myös mahdollisuuksia.
Aina uudenvuoden aattona tunsimme, ettei elämämme ollut kunnossa.
Se oli haavoittamista, pettämistä ja siitä puuttui rehellisyys.
Pyysimme aina toisiltamme anteeksi shampanjalasit kädessä.
Pyysimme anteeksi ajatellen, että on uusi vuosi ja uusi alku meille.
Vuosi vaihtui, mutta 2-3 kuukauden kuluttua kaikki oli kuten ennen.
Näin jatkui avioeroon asti.
Emme kyenneet auttamaan itseämme, vaikka oikeasti halusimme.
Tahdoimme rakastaa anteeksi antaen.
Tiesimme, ettei avioliittomme ja elämämme ole oikeanlaiset.
Mutta kun Jeesus tuli sydämeen, tapahtui suuri käänne ja muutos.
Se oli Jumalan ihme!
Teimme keskenämme kaiken kattavan sovinnon.
Meillä vallitsee nyt kolmiyhteys: Jeesus, aviomies ja -vaimo.
Ja se yhteys on yhtä vahva, kuin kolminkertainen köysi.
Uskon tämän kestävän Jumalan armosta,-
sillä Jeesus on avioliittomme pää.
Ymmärsin, että Sinä ja puolisosi saitte samana päivänä -
luovuttaa elämänne Jeesukselle ja pyhittää elämänne Hänelle.
Sitten elämänne muuttui täysin.
Aiemmin oli rahaa, mainetta ja kuuluisuus - eli ulkoisesti hyvin.
Mitä sitten tapahtui, mikä muuttui?
Rahaa olikin, vaan ei rauhaa.
Kaikkein tärkein, mitä Jumalalta saamme, onkin Hänen rauhansa.
Ehkei ruokasi ole niin ylellistä -
etkä kanna ylläsi Stockmannin kauniita vaatteita.
Joskus voit miettiä, miten saat laskusi maksettua.
Jumalalle on kaikki mahdollista,-
joten niissäkin tilanteissa, Jumala antaa yliluonnollisen rauhansa.
Et murehdi, koska hän pitää huolta kuin rakkaasta lapsestaan.
Saimme rauhan ja sovituksen Jumalan ja toistemme edessä.
Saimme Jumalalta vahvan kutsun Hänen palvelemiseensa.
Kutsu ei koskenut ainoastaan kirkossakäyntiä, vaan -
se oli kutsu todistamaan Jumalasta ei vain sanoin, vaan myös teoin.
Mieheni sai kutsun vankilatyöhön.
Hän on virolainen, mutta minä puolalaisena osasin -
paremmin kertoa Jumalan sanasta eteenpäin venäjänkielellä.
Kolmen vuoden kuluttua -
tunsin tarpeen seistä vankilassa mieheni rinnalla ja häntä auttaen.
Olin tulkki, vedin venäjänkielisiä raamattu- ja alfa-kursseja.
Jumala mahdollisti tämän kaiken.
Hän antoi tehtävän, mutta varusti meidät kaikella, mitä tarvittiin.
Mitä näitte vankilassa tapahtuvan - oliko Jeesus Vapahtaja paikalla?
Jos Jeesus ja Pyhä Henki eivät olisi olleet siellä,-
olisi työ ollut täysin turhaa.
Kiitos vankilatyön, pysymme uskossa.
Näimme omin silmin, mitä Jumala tekee siellä syntisten keskellä.
Jeesus ei tullut maailmaan hyvien ihmisten vuoksi, vaan syntisten,-
antaakseen heille pelastuksen, vapahduksen ja uuden elämän.
Kerroin, että Jumala paransi minut. Kukapa haluaisi olla sairas.
Mutta nähdä, että ihminen saa uuden elämän ja uuden sydämen!
Hän on ollut rikoksen vuoksi vankilassa ehkä jo 4-10 vuotta,-
ja ties kuinka monetta kertaa.
Osa miehistä oli siellä jopa seitsemättä kertaa.
Kaikki toivo oli menetetty.
Yhtäkkiä hänen sydämeensä astuu Jumala, Jeesus ja Pyhä Henki,-
ja silloin näet sen ihmeen, mikä tapahtuu.
Seuraavana päivänä vanki saattaa ihmetellä, mitä oikein tapahtui.
Vielä edellisenä päivänä hän käytti toisia sanoja, ja nyrkkikin heilui.
"Mutta nyt ei nyrkkini enää nouse", hän sanoo ihmetellen.
"Kiitä Jumalaa!", sanoo mieheni.
"Jeesus Kristus elää nyt sinussa, ja on vapauttanut sinut siitä".
Se on se suuri ihme - se, että ihmisten elämä muuttuu.
Surullista, että ihmiset hakevat pelastusta vääristä asioista -
kuka eri uskonnoista, kuka treenaamisesta tai mietiskelystä.
Erilaisia vaihtoehtoja itsensä "auttamiseksi" on nykyään paljon.
Tosiasiassa vain Jeesus Kristus pelastaa, auttaa ja luo uutta.
Se on ihme, ja kiitos Jumalan armolle saamme todistaa siitä.
Ja siksi tulin iloiten myös tänne.
Ei ole ihanampaa, kuin saada olla Jumalan todistaja.
Ymmärtääkseni meillä on tässä elämässä vain yksi päämäärä.
Jumalan lapsena olen jo Hänen omansa, ja voisin olla taivaassa.
Istumme vielä tässä vain siksi, että edelleen on paljon tehtävää.
Voimme todistaa Jeesuksesta omalla paikallamme ja omalla tavallamme.
Jo ennen meidän luomistamme, Jumala määräsi päivämme.
Hänen suunnitelmansa mukaan,-
meidän tulisi olla siunaukseksi kansalle, jonka parissa elämme.
Joskus mietin, miksi elän juuri virolaisten keskuudessa?
Voisi ajatella sen johtuvan avioliitosta, työstä tai muusta.
Oikeasti on kyse Jumalan suunnitelmasta.
Jumala antoi sydämeeni rakkauden Viron kansaa kohtaan.
Rakastan heitä jopa enemmän, kuin omaa kansaani, eli puolalaisia.
Näin Joulun aikaan, rukoilen tälle kansalle valkeutta.
Kun Jumalan valkeus laskeutuu sydämeen, pimeys katoaa.
Sen jälkeen elämäänsä voi katsoa Jeesuksen silmin.
Tulee halu elää, rakastaa ja olla siunaukseksi toisille.
Kuten Sanassa sanotaan: "Lahjaksi olette saaneet, lahjaksi antakaa".
Jumalan suunnitelman mukaan eläminen on ilomme ja voimamme.
Mitä sydämelläsi on juuri nyt?
Muistelemme kiitollisina Jumalan tähänastisia, suuria tekoja.
Mutta Jumala ei ole työtään lopettanut, vaan se jatkuu.
Kertoisitko, mitä asioita Jumala on hiljattain pannut sydämellesi?
Jumala on kiinnostunut jokaisesta lapsestaan yksilöllisesti.
Jumala on rakas, ja Hän kaipaa mustasukkaisesti henkeämme.
Saatuaan Jumalan kutsun, ei ihminen voi enää vain istua.
Mutta Jumala on mustasukkainen.
Kerran Hän puhui minulle -
sanoen haluavansa olla tärkeä osa elämääni.
Hän haluaa rakastaa ja vahvistaa minua sekä kuulla ääntäni.
Näinä lopun aikoina, tämä on tärkeintä meille kaikille.
Meidän tulee uudistaa suhteemme Jumalaan.
Rutiineiden keskellä voimme tuntea tyhjyyttä - jokin puuttuu.
Olet ammentanut itsesi tyhjäksi.
Jumala odottaa henkilökohtaista yhteyttä kanssamme.
Siitä seuraa sydämemme läpivalaiseminen.
Jumala paljastaa meille asioita itsestämme ja sisimmästämme.
Mutta paljastukset ovat lempeitä, joskus puhun Jumalan vitsoista.
Kun emme joskus kuuntele Jumalan ääntä,-
saatamme saada "vitsaa". Se panee keskittymään ja kysymään - miksi?
Rakastaen Jumala selittää meille,-
ettemme olleet etsineet Häntä, vaan olimme etääntyneet Hänestä.
Usein ympäröimme itsemme omilla tekemisillämme.
Teemme kyllä asioita Jumalalle, mutta Hän tahtoo tehdä myös meille.
Hän haluaa muuttaa meitä, sillä emmehän ole vielä täydellisiä.
Jumala tahtoo voimallaan rakentaa ja hioa meitä Pyhän Hengen kautta.
Tälle emme anna aikaa. Jumala silti tietää, että tarvitsemme sitä.
Jumala tekee Pyhän Hengen kautta -
voimallista työtä niiden keskellä,-
jotka eivät hylkää Jumalan voimaa.
Kun luovuttaudut täydesti Jumalalle,-
paljastaa Hän ajatuksesi ja saa aikaan synnintunnon sinussa.
Joku yö heräät ja ihmettelet, mistä tietty syyllisyyden ajatus tuli.
Pyydät koko sydämestäsi Jumalalta anteeksi - ja Hän puhdistaa.
Hän puhdistaa seurakuntansa, morsiamensa, minut ja sinut...
Hän tekee sen, sillä Jeesus Kristus tulee pian - askeleet voi jo kuulla.
Mutta kuinka vastaanotamme Hänet?
Sanotaan, että adventin aika on sydämen- ja itsetutkiskelun aikaa.
Jokaisen päivän, hetken ja tunnin pitäisi olla sellaista aikaa.
Meidän tulee joka hetki etsiä ja odottaa Häntä, jotta emme eksyisi.
Jumala haluaa auttaa niitä, jotka Häntä lakkaamatta etsivät.
Myös minua Jumala halusi kerran nuhdella pintapuolisuudesta.
Kerron siitä lyhyesti.
5 vuotta sitten sain selkääni, tai paremminkin jalkaani, kovan säryn.
Puolestani rukoiltiin 7 kuukautta, mutta apua ei tullut.
Sitten mieheni sanoi, että "jo riittää- nyt lääkäriin".
Selkärangastani löytyi vaiva, joka vaati leikkausta.
Mutta juuri ennen Joulua, on usein erittäin paljon töitä.
Sanoin lääkärille, että näistä syistä leikkaus silloin ei sopinut.
Hän ihmetteli, kuinka voin kävellä? Sanoin että "Jumala auttaa kyllä".
Hän siirsi leikkauspäivän heti tammikuun alkuun, n. 5:een päivään.
Mutta kun se päivä alkoi lähestyä, alkoivat myös pelkoni.
Aloin öisin rukoilla yksin. Etsin käsiini kaiken mahdollisen -
rukousta käsittelevän aineiston. Kuinka rukoilla ja seistä uskossa ?
"Jeesus, Sinun haavojesi tähden olemme parannetut", rukoilin.
Itkin, ja pyysin Häntä vielä lahjoittamaan minulle terveyden.
Halusin vielä jatkaa jo 10 vuotta tekemääni -
vapaaehtoistyötä vanhusten parissa.
Ja samoin halusin hoitaa vankeja ja heidän lapsiaan - vielä, vielä..
Pimeän huoneen hiljaisuudessa noin klo 3 aamuyöllä,-
tunsin että huoneessa on joku toinenkin, en ollut yksin.
Pinnistin hermosoluni keskittyen kuuntelemaan - kuka? mikä?
Ja kuulin äänen - ja tiesin, se oli varmasti Jeesuksen ääni.
Hän kysyi: "Mariana, rakastatko sinä minua?".
Ihan samoin hän kysyi Pietarilta.
"Tiedät, että rakastan Sinua. Teenhän kaikkeni Sinun eteesi! -
Enhän muuta teekään, kuin juoksen, en pidä lomaakaan. Mikä kysymys!"
Ääni sanoi: "Jos rakastaisit MINUA, kiirehtisit minun luokseni."
"Mutta sinä rakastat elämää enemmän, kuin minua."
Tämä oli kivuliasta kuultavaa!
Olin luullut rakastavani Jeesusta koko sydämestäni.
Olin uhrannut kaiken aikani ja jakanut rahani - tehnyt kaiken!
Äkkiä rakas Jeesukseni sanookin, että jos en rakastaisi -
elämää Häntä enemmän, olisin halunnut päästä Hänen luokseen.
Tein parannuksen ja polvistuin.
Pyysin Jeesukselta anteeksi.
Hän saisi ottaa minut luokseen vaikka heti!
Ihan sama, miten leikkaus menisi. Tärkein on ikuisuus Hänen luonaan.
Jäin nukkumaan, mutta aamulla herätessäni olin terve!
Ei särkyä missään! Miehenikin huomasi, etten kieriskele kivuissa.
"Onko särky poissa?" hän kysyi.
Siinä maatessani muistin tavanneeni yöllä Jeesuksen!
Hän paransi minut.
Halusin kertoa, miten paljon Hän kaipaa henkilökohtaista -
yhteyttä meihin - ja meidän vain Hänelle pyhitettyä aikaamme. Aamen.
Kiitos sinulle, Mariana.
Hyvä katsoja. Mieti näitä asioita,-
sillä Jumala kaipaa yhteyttä juuri Sinuun - henkilökohtaisesti.
Suomennos: Irene Tarkka